CELEX: 62014TN0338
Language: lt
Date: 2014-05-19 00:00:00
Title: Byla T-338/14: 2014 m. gegužės 19 d. pareikštas ieškinys byloje UNIC/Komisija

7.7.2014   
            
            
               LT
            
            
               Europos Sąjungos oficialusis leidinys
            
            
               C 212/41
            
         2014 m. gegužės 19 d. pareikštas ieškinys byloje UNIC/Komisija
   
   (Byla T-338/14)
   2014/C 212/53
   Proceso kalba: italų
   
      Šalys
   
   
      Ieškovė: Unione Nazionale Industria Conciaria (UNIC) (Milanas, Italija), atstovaujama advokatų A. Fratini, M. Bottino
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               patenkinti ieškinį ir panaikinti skundžiamą sprendimą;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2014 m. kovo 19 d. Europos Komisijos sprendimo, kuriuo buvo atmestas prašymas pradėti procedūrą dėl Indijai, Pakistanui ir Etiopijai taikomų lengvatinių tarifų schemų, susijusių su neapdorotos ar pusiau išdirbtos odos gaminiais, nurodytais 2012 m. spalio 25 d. Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (OL L 303, p. 1) S-8a, S-8b ir S-12a skyriuose, atšaukimo.
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su SESV 296 straipsnio ir Europos Sąjungos pagrindinių teisių chartijos 41 straipsnio pažeidimu.
               
                           —
                        
                        
                           Šiuo klausimu ieškovė teigia, kad skundžiamu sprendimu nesilaikoma pareigos aiškiai, tiksliai ir nedviprasmiškai motyvuoti, kaip tai suprantama pagal Teisingumo Teismo praktiką.
                        
                     
         
               2.
            
            
               Antrasis ieškinio pagrindas, susijęs su akivaizdžia vertinimo klaida.
               
                           —
                        
                        
                           Šiuo klausimu ieškovė teigia, kad buvo padaryta akivaizdi klaida vertinant, ar laikinas lengvatinių schemų atšaukimas susijęs su žaliavų tiekimo problema ir tenkina laikino bendrųjų lengvatinių schemų, taikomų Indijai, Pakistanui ir Etiopijai, atšaukimo sąlygas, nurodytas minėto reglamento 19 straipsnio 1 dalies d punkte.
                        
                     
         
               3.
            
            
               Trečiasis ieškinio pagrindas, susijęs su teisės į gerą administravimą, nurodytos Europos Sąjungos pagrindinių teisių chartijos 41 straipsnio 1 dalyje, pažeidimu.
               
                           —
                        
                        
                           Ieškovė šiuo klausimu teigia, kad nebuvo patikrinta, ar tenkinamos minėto reglamento 19 straipsnio 1 dalies d punkte išdėstytos sąlygos dėl bendrųjų tarifų lengvatų atšaukimo procedūros pradėjimo.